  Майя Бывальцева 15-тӥ коньывуонлы Удмуртиын коронавирусэн черлан 355 выль учыръёсты пусйизы. Висьыны усемъёс пӧлын 44 пиналъёс, 65 ареслэсь 122 арлыдоос. Со сярысь элькунысь оперативной штаб ивортӥз. Диагноззы Ижкарын 163 улӥсьёслэн зэмаз, Воткаын – 37, Можгаын – 23, Глазкарын – 18, Сарапулын – 17, Эгра ёросын – 16, Сьӧлта ёрсоын – 14, Шаркан ёросын – 13, Можга ёросын – укмыс, Яр ёросын – тямыс, Ува ёросын – куать, Камбарка ёросын – вить, Вавож, Сарапул, Сюмси ёросъёсын – быдэн вить, Вотка, Якшур-Бӧдья ёросъёсын - быдэн куинь, Дэри, Юкаменск ёросъёсын – быдэн кык, Дэбес, Каракулино, Кизнер, Красногорск ёросъёсын – быдэн одӥг муртлэн. 259 адями йӧназ. 36 мурт улонысь кошкиз. Кышномуртъёс 52 аресысен 94 аресозь, пиосмуртъёс – 39 аресысен 83 аресозь 15-тӥ коньывуонлы Удмуртиын коронавиурсэн черлан 57 сюрс 953 учыръёс лабораториосын зэматэмын. 46 сюрс 509 адями йӧназ, 2 сюрс 405 мурт улонысь кошкиз. Та дыре 640 висисьёслэн тазалыксы секыт лыдъяське. Коронавируслэсь прививка 429 сюрс 642 адями пуктӥз, со пӧлысь 333 сюрс 987 мурт кык компонентэн. «Спутник Лайт» вакцинаез 58 сюрс 947 адямилы пуктӥзы.  Тегъёс: Тазалык Ижкар висён Удмуртия коронавирус  